**ՏԵՂԵԿԱՆՔ-ՀԻՄՆԱՎՈՐՈՒՄ**«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ**»  **ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

 «Հայաստանի Հանրապետության Կոտայքի մարզի Բյուրեղավան համայնքի 2024 թվականի բյուջեն հաստատելու մասին» համայնքի ավագանու որոշման նախագիծը մշակվել է՝ հիմք ընդունելով Բյուրեղավան համայնքի 2023-2027 թվականների զարգացման ծրագիրը,
2024-2026 թվականների միջնաժամկետ ծախսային ծրագրերը և առաջնորդվելով «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետի և «Հայաստանի Հանրապետության բյուջետային համակարգի մասին»  օրենքի 32-րդ հոդվածի, 33-րդ հոդվածի 3-րդ մասի պահանջներով: Որոշման նախագծի ձևավորման հիմքում ընկած են խնայողականությունը, հաշվեկշռվածությունը, արդյունավետությունը և հստակությունը:
 Համայնքի բյուջեի կառուցվածքը տեղական ինքնակառավարման մարմինների կողմից իրականացվող լիազորությունների և դրանց համապատասխանության ապահովման անհրաժեշտությունից ելնելով բաժանվում է վարչական և ֆոնդային մասերի: Եկամտային կանխատեսումներն ու ծրագրավորումները իրականացվում են յուրաքանչյուր մասերի համար առանձին: Համայնքի բյուջեի պլանավորումն իրականացվել է համեմատական մեթոդով, որի ժամանակ հիմնվել ենք վերջին երեք տարիների ընթացքում փաստացի համայնքային բյուջե մուտքագրված եկամուտների հոսքի և առկա բազաների հիման վրա: Բյուջեն պլանավորված է նպաստելու համար համայնքի համաչափ և կայուն զարգացմանը, բարեկարգ, հարմարավետ և մատչելի միջավայրի ձևավորման շարունակականության ապահովմանը, համայնքային ոչ առևտրային կազմակերպությունների արդիականացմանը, բնակչության կենսական շահերի ապահովմանը։
 Բյուրեղավան համայնքի 2024 թվականի բյուջեի նախագծում (այսուհետ՝ նախագիծ) եկամուտների ընդհանուր գումարը ծրագրվել է 779 228,9 հազար դրամ, ծախսերի գծով՝ 1 004 836,1 հազար դրամ և դեֆիցիտը (պակասուրդը) ՝ 225 607,2 հազար դրամ:

**1. Բյուջեի եկամուտների կանխատեսում**

 Բյուրեղավան համայնքի 2024 թվականի բյուջեի վարչական մասի կանխատեսված եկամուտների ընդհանուր գումարը ծրագրվել է 779 228,9 հազար դրամ՝ աճելով նախորդ տարվա պլանավորված` ճշտված, բյուջեի 71,3 %-ով, որը կազմում է 324 277,5 հազար դրամ կամ տարեսկզբի պլանի նկատմամբ 81,5%-ով, որը կազմում է 349827,5 հազար դրամ:

Նախագծով նախատեսված եկամուտների ընդհանուր ծավալում սեփական եկամուտները կազմում են 158 898,4 հազար դրամ՝ 2023 թվականի հաստատված 140 723,0 հազար դրամի դիմաց՝ կազմում է 18175,4 հազար դրամ կամ 12,9%, որը պայմանավորված է փոխադրամիջոցների գծով գույքահարկի ավելացումով, ուժի մեջ մտած անշարժգույքի հարկով՝ ընթացիկ տարվա համար հածվարկի 50%-ը, այլ եկամուտների ավելացմամբ։

 Նախագծով նախատեսված եկամուտների հիմավորումը և համեմատական վերլուծությունը առավել հստակ կլինի դրանք առանձին եկամտատեսակների տեսքով ներկայացման պարագայում։
 Մասնավորապես.
 1) Հարկեր և տուրքեր.
 Հարկային եկամուտները ծրագրվել են 2024 թվականի համար 82723,4 հազար դրամի չափով կամ 2023 թվականի հաստատված ցուցանիշից 69213,5 հազար դրամից 13509,9 հազար դրամ կամ 19,5 %–ով ավել։ 2024 թվականի հարկային եկամուտները ծրագրվել են հիմքում ունենալով 2023 թվականի կատարողականը, համայնքում հարկերի հավաքագրման համար իրականացվող միջոցառումների հետևողականությունը և արդյունավետությունը։ Հարկային եկամուտները ծրագրելիս հաշվի են առնվել առկա ապառքները և 2023 թվականի համար անշարժ գույքի հարկի հաշվարկային ցուցանիշները։ Հարկային եկամուտների կանխատեսվող աճը պայմանավորված է գույքային հարկերի բազաների ճշտումների արդյունքից, ինչպես նաև համայնքում նոր գրանցված փոխադրամիջոցների հարկից։

 Տեղական տուրքերը 2024 թվականին ծրագրվել են 3851,0 հազար դրամի չափով, որը 116,0 հազար դրամով կամ 11,7 %-ով պակաս է 2023 թվականի 3967,0 հազար դրամ ծրագրային ցուցանիշից։ Այն պայմանավորված է համայնքի վարչական տարածքում ոգելից և ալկոհոլային խմիչքների և (կամ) ծխախոտի արտադրանքի վաճառքով զբաղվողների թվի նվազեցմամբ։
 2) Պաշտոնական դրամաշնորհներ.
 Հիմք ընդունելով Հայաստանի Հանրապետության 2023 թվականի պետական բյուջեի նախագծով նախատեսված ցուցանիշները՝ Հայաստանի Հանրապետության պետական բյուջեից ֆինանսական համահարթեցման սկզբունքով տրամադրվող դոտացիաները նախագծով ծրագրվել են 393 318,7 հազար դրամ՝ 2023 թվականին նախատեսված 279283,3 հազար դրամ գումարի համեմատ ավելանալով 40,8 %-ով կամ 20298,8 հազար դրամով, իսկ պետական բյուջեից տրամադրվող նպատակային հատկացումները (սուբվենցիաներ) պլանավորվել են հիմք ընդունելով 2023 թվականին հաստատված գումարները 1089,4 հազար դրամ ժողովրդական և լարային գործիքների ուսուցման և 4673,7 հազար դրամ՝
2024 թվականի պետական բյուջեով մասնակցային բյուջետավորմամբ ձևավորված ծրագրերի իրականացման համար, ինչպես նաև հաստատված հայտերի համար կապիտալ սուբվենցիոն հատկացումները 2024 թվականի համար կկազմի 209322,4 հազար դրամ։
 3) Այլ եկամուտներ.
 2024 թվականի ծրագրով այլ եկամուտները նախատեսվել են 88 924,0 հազար դրամ, որից 72324,0 հազար դրամ՝ 2023 թվականի բյուջեով նախատեսված 67 564,5 հազար դրամի դիմաց կամ աճել է 7 %-ով՝ 41759,5 հազար դրամ։ Այլ եկամուտները իրենց մեջ ներառում են հողի և գույքի վարձակալությունից եկամուտները, վարչական գանձումները (նախադպրոցական և արտադպրոցական կազմակերպություններում համայնքի կողմից մատուցված ծառայությունների դիմաց փոխհատուցման գումարներ), տեղական վճարները՝ աղբահանության դիմաց և Ջրաբեր բնակավայրում խմելու ջրի դիմաց, տույժերը, տուգանքները, և այլ եկամուտներ։ 16600,0 հազար դրամ հատկացվելու է GIZ միջազգային կազմակերպությունից Բյուրեղավանի քաղաքային պոլիկլինիկայի համար բուժսարքավորումներ ձեռք բերելու համար։

 **2. Բյուջեի ծախսերի կանխատեսում**
 Բյուրեղավան համայնքի 2024 թվականի բյուջեի նախագծով ծախսերի ծավալը ծրագրվել է 1004836,1 հազար դրամի չափով։ Ծախսերի ամբողջ ծավալի շուրջ 53,9 %-ը կամ 542 343,4 հազար դրամը բաժին է ընկնում ընթացիկ ծախսերին (վարչական բյուջե), 462 492,7 հազար դրամը՝ ոչ ֆինանսական ակտիվների գծով ծախսերին (ֆոնդային բյուջե) կամ 46,1%-ը, իսկ ոչ ֆինանսական ակտիվների իրացումից մուտքերի գումարը կազմում է 90860,0 հազար դրամ, դիֆիցիտը՝ 225607,2 հազար դրամ։

 Նախագծով առաջարկվող բյուջետային ծախսերում 30,7 %-ը կամ 176418,6 հազար դրամը բաժին է ընկել «Ընդհանուր բնույթի հանրային ծառայություններ» ոլորտին, 0.1%-ը կամ
400․0 հազար դրամը՝ «Պաշտպանություն» և «Հասարակական կարգ, անվտանգություն և դատական գործունեություն» ոլորտներին, 10,5 %-ը կամ 105 350,0 հազար դրամը՝ «Տնտեսական հարաբերություններ» ոլորտին, 16,8 %-ը կամ 168 523,7 հազար դրամը՝ «Շրջակա միջավայրի պաշտպանություն» ոլորտին, 6,6 %-ը կամ 66 500,0 հազար դրամը՝ «Բնակարանային շինարարություն և կոմունալ ծառայություն» ոլորտին, «Առողջապահություն» ոլորտին՝ 2,3 %-ը կամ 22900,0 հազար դրամ, 3,4 %-ը կամ 33 895,0 հազար դրամը՝ «Հանգիստ, մշակույթ և կրոն» ոլորտին, 44,9 %-ը կամ 451031,9 հազար դրամը՝ «Կրթություն» ոլորտին, 0,5 %-ը կամ 5 140,0 հազար դրամը՝ «Սոցիալական պաշտպանություն» ոլորտին։ 76 500 հազար դրամը՝ «Հիմնական բաժիներին չդասվող պահուստային ֆոնդեր» ոլորտին, որն էլ ամբողջությամբ ուղղվել է համայնքի ֆոնդային բյուջե։ Պահուստային ֆոնդը նախատեսվել է վարչական բյուջեի եկամուտների 7.6 %-ի չափով՝ ապահովելով «Հայաստանի Հանրապետության բյուջետային համակարգի մասին» օրենքի 29-րդ հոդվածի պահանջները։

 Ստորև ներկայացվում են համայնքի 2024 թվականի բյուջեի նախագծով ծրագրվող ծախսերի սկզբունքներն ու հիմնավորումները՝ ըստ ծրագրի։
 1) «Համայնքապետարանի աշխատակազմի պահպանում» ծրագրով ծախսերը նախագծում ծրագրվել են հիմնականում հաշվի առնելով գործող օրենսդրական պահանջները և խորհրդատվական բնույթ կրող նորմատիվները։ Նախորդ տարվա համեմատ պահպանման ծախսերը պլանավորվել են՝ հիմք ընդունելով խորհրդատվական բնույթ կրող նորմատիվները, ինչպես նաև հաստիքների աշխատավարձերի ավելացման և համայնքի բնակավայրերի բնակչության սոցիալ տնտեսական կենսամակարդակի բարձրացմանը:
 Ոլորտի, մյուս ծրագրերում էական փոփոխություններ չեն կատարվել, ծախսերը պլանավորվել են հաշվի առնելով վերջին երեք տարիների փաստացի ցուցանիշները և 2024թվականի տարեկան աշխատանքային պլանը։
 2) Բարեկարգ, հարմարավետ և մատչելի միջավայրի ձևավորման համար համայնքում ծրագրվել են կատարելու հետևյալ կապիտալ աշխատանքները՝
 2.1) Փողոցների ասֆալտապատման և գծանշման աշխատանքներին, նոր լուսացույցին հատկացվելու է ֆոնդային բյուջեի ծախսերի 53 350,0 հազար դրամ, որը նախատեսված քաղաքում անվտանգ երթևեկություն ապահովելու նպատակով։

2.2) Համայնքի Բյուրեղավան քաղաքում ավարտին կհասցվի ոռոգման ցանցի վերանորոգումը և կառուցումը, այս աշխատանքներին կհատկացվի 50 000,0 հազար դրամ,

2.3) Համայնքի Բյուրեղավան քաղաքի շենքերի բակերում կկառուցվեն խաղահրապարակներ, որի համար կհատկացվի 54 000,0 հազար դրամ։

2.2) Կրթության ոլորտում նախատեսվում է իրականացնել և շարունակել ծրագրեր՝ նոր մանկապարտեզի կառուցումը՝ իրականացնել ֆինանսավորման այլ աղբյուրներով, և մարզադպրոցի կառուցմանը՝ 335931,9 հազար դրամ։

2.3)Նախագծանախահաշվային փաստաթղթերի պատվիրման համար նախատեսվել է
14 000,0 հազար դրամ։

ՀԱՄԱՅՆՔԻ ՂԵԿԱՎԱՐ՝ Հ․ ԲԱԼԱՍՅԱՆ

**ՏԵՂԵԿԱՆՔ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ**»  **ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

«Հայաստանի Հանրապետության Կոտայքի մարզի Բյուրեղավան համայնքի 2024 թվականի բյուջեն հաստատելու մասին» Բյուրեղավան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

ՀԱՄԱՅՆՔԻ ՂԵԿԱՎԱՐ՝ Հ․ ԲԱԼԱՍՅԱՆ